CELEX: 32017R0181
Language: lv
Date: 2017-01-27 00:00:00
Title: Komisijas Īstenošanas regula (ES) 2017/181 (2017. gada 27. janvāris) par atsevišķu preču klasifikāciju kombinētajā nomenklatūrā

3.2.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 29/10
               
            KOMISIJAS ĪSTENOŠANAS REGULA (ES) 2017/181
      (2017. gada 27. janvāris)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:
      
                  (1)
               
               
                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
               
            
                  (2)
               
               
                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
               
            
                  (3)
               
               
                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
               
            
                  (4)
               
               
                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
               
            
                  (5)
               
               
                  Šajā regulā paredzētie pasākumi ir saskaņā ar Muitas kodeksa komitejas atzinumu,
               
            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 27. janvārī
         
            
               Komisijas
            
            
               un tās priekšsēdētāja vārdā –
            
            
               Nodokļu politikas un muitas savienības ģenerāldirektorāta
            
            
               ģenerāldirektors
            
            Stephen QUEST
         
      
      
         (1)  OV L 269, 10.10.2013., 1. lpp.
      
      
         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
         PIELIKUMS
         
                     Preču apraksts
                  
                  
                     Klasifikācija
                     (KN kods)
                  
                  
                     Pamatojums
                  
               
                     (1)
                  
                  
                     (2)
                  
                  
                     (3)
                  
               
                     Plaukts no vienas stikla plāksnes, kas tiek uzrādīts kopā ar metāla balstiem piestiprināšanai pie sienas.
                     Stikla plaukts sastāv no caurspīdīgas stikla plāksnes, kuras izmēri ir apmēram 60 × 13,5 × 0,7 cm un kura ir nesimetriska (tās priekšējā mala ir lokveida) un ar apstrādātām malām, un diviem turētājiem no vara un cinka sakausējuma (misiņa), kas pārklāti ar niķeli un hromu. Stikla plāksnei ir divi caurumi uzstādīšanai uz turētājiem.
                     Izstrādājums tiek uzrādīts nesaliktā veidā kopā ar salikšanai izmantojamām skrūvēm un tapām, un tas ir iepakots kartona kastē.
                     Sk. attēlu (*1).
                  
                  
                     9403 89 00 
                  
                  
                     Klasifikācija noteikta, ievērojot kombinētās nomenklatūras (KN) 1., 3.b) un 6. vispārīgo interpretācijas noteikumu, 94. nodaļas 2. piezīmes a) punktu un KN kodu 9403  un 9403 89 00  formulējumu.
                     Izstrādājumu izmanto telpu aprīkošanai, piemēram, mājokļos. Tāpēc tas ir mēbele pozīcijas 9403  nozīmē. Saskaņā ar 94. nodaļas 2. piezīmes a) punktu minētajā pozīcijā ietilpst atsevišķi plaukti ar balstiem to piestiprināšanai pie sienas. Tāpēc nav iespējama klasificēšana pozīcijā 7020  pie citādiem stikla izstrādājumiem.
                     Stikla plaukts piešķir izstrādājumam tā pamatīpašības. Metāla turētāji, skrūves un tapas kalpo tikai stikla plaukta piestiprināšanai pie sienas. Tāpēc nav iespējama klasificēšana ar KN kodu 9403 20 80  pie citādām metāla mēbelēm.
                     Izstrādājums tādēļ klasificējams ar KN kodu 9403 89 00  pie citādām mēbelēm.
                  
               
            (*1)  Attēls pievienots tikai informācijai.